kalixlouiis/myanmar-wikipedia-corpus huggingface dataset:
မိစ္ဆာဝါဒီ တက္ကီပုဂ္ဂိုလ်တို့သည် ပျက်စီးခြင်းသဘောရှိသော ခန္ဓာကိုယ်မှ အလွတ်သီးခြားဖြစ်သော အရာကို “ဇီဝ”ဟု ယူဆကြသည်၊ တိပိဋကအဘိဓာန် အတွဲ-၈ သရီရ နှင့်ဇီဝ “သရီရ”ခေါ် ခန္ဓာကိုယ်နှင့် “ဇီဝ”ခေါ် အတ္တကောင်တို့သည် မတူ ထူးခြား တစ်မျိုးတစားစီ ဖြစ်ကြသည်၊ ခန္ဓာကိုယ် ပြတ်စဲ ပျက်စီးသော်လည်း “ဇီဝ” ခေါ် အတ္တကောင်ကား မပြတ်စဲ မပျက်စီးဟု ယူဆကြသည်(အဘိ၊ဓ၊၂၂၂၊ ပဋိသံ၊၁၅၂။
ဥဒါန၊ ၁၅၈။
ပဋိသံ၊ဋ္ဌ၊၂၊၅)။
ယင်း “ဇီဝ” ခေါ် အတ္တကောင်သည် သတ္တဝါတို့၏ ခန္ဓာကိုယ်တွင်း၌ တည်နေသည်ဟု ယူဆကြသည် (မ၊ဋ္ဌ၊၁၊၇၂။
သာရတ္ထ၊၃၊၁၄၀။
မ၊ဋီ၊၁၊၁၅၆)။
အတ္တကောင်၏ ပုံသဏ္ဌာန် “ဇီဝ” ခေါ် အတ္တကောင်သည် အခြင်းအရာ ပုံသဏ္ဌာန်အားဖြင့်မူ အရှည်ဟုလည်းကောင်း, အတိုဟု၎င်း အလုံးအဝိုင်းဟုလည်းကောင်း, ၄-ထောင့်ဟုလည်းကောင်း, ၆-မြှောင့် ရှိ၏ဟုလည်းကောင်း, ၈-မြှောင့် ရှိ၏ဟု၎င်း, ၁၆-မြှောင့်ရှိ၏ဟု၎င်း အမျိုးမျိုး ကြံဆကြသည်၊ အချို့သော တက္ကီ ပုဂ္ဂိုလ်များကမူ အတ္တကောင်သည် ခန္ဓာကိုယ်ပမာဏရှိ၏၊ ခန္ဓာကိုယ်ကြီးလျှင် အတ္တကောင်ကြီး၏၊ ခန္ဓာကိုယ်ငယ်လျှင် အတ္တကောင်ငယ်၏ဟု၎င်း, လက်မ, ပမာဏရှိ၏ဟု၎င်း မုယောစပါးပမာဏ ရှိ၏ဟုလည်းကောင်း, ပရမာဏုမြူ ပမာဏရှိ၏ဟု၎င်း အမျိုးမျိုးကြံဆကြသည်(မ၊ဋ္ဌ၊၁၊၇၂။
ဥဒါန၊ဋ္ဌ၊၃၀၈။
ဒီ၊ဋီ၊၁၊၁၇၂။
မ၊ဋီ၊၃၊၆၅)။
အတ္တကောင်၏ လုပ်ငန်း “ဇီဝ” ခေါ် အတ္တကောင်သည် ခန္ဓာကိုယ် တွင်း၌ တည်နေကာ မြင်ခြင်း, ကြားခြင်း, နမ်းခြင်း, လျက်ခြင်း, တွေ့ထိခြင်း, သိခြင်း ကိစ္စတို့ကိုပြုလုပ်ဆောင်ရွက်သည်ဟု ယူဆကြသည် (မိလိန္ဒ။
၅၅-၇)။
ဇီဝသည် ထိုထိုဘုံဘဝ၌ ကောင်းမှု မကောင်းမှုကံတို့၏ အကျိုးကို သိမြင်ခံစားတတ်သည်ဟုလည်း ယုံကြည်ကြသည် (မ၊၁၊၁၀။
မ၊ဋ္ဌ၊၁၊၇၃-၄)။
အမြဲတည်သော တရား ဇီဝသည် ဖြစ်ပျက်မှုမရှိ အမြဲတည်သော “နိစ္စ”တရား မျိုးဖြစ်သည်၊ အနှစ်သဖွယ် အမာခံ “ဓုဝ” တရားမျိုးဖြစ်သည်။
အခါခပ်သိမ်း ထင်ရှား ရှိသော “သဿတ” တရားမျိုးဖြစ်သည်၊ ပုတ်သင်ညိုကဲ့သို့ ဖောက်ပြန် ပြောင်းလဲမှု မရှိ ပကတိသဘောအတိုင်း တည်ရှိသော “အဝိပရိဏာမဓမ္မ” သဘောမျိုးဖြစ်သည်၊ လ, နေ, သမုဒြာ, မြေကြီး, မြင်းမိုရ်တောင်ပမာ အမြဲ ထာဝရ တည်ရှိသော “သဿတိသမ”တရား မျိုးဖြစ်သည်ဟုလည်း ယုံကြည်ကြသည် (မ၊၁၊၁၀၊ ၁၁။
မ၊ဋ္ဌ၊၁၊၇၄)။
ခန္ဓာကိုယ်မှ ထွက်သည် အိပ်မက်မြင်မက်သောအခါ ဇီဝသည် ခန္ဓာကိုယ်မှထွက်၍ ထိုထို ဤဤ အရပ်ဒေသသို့ လှည့်လည်ကာ အာရုံအမျိုးမျိုးကို ခံစားပြီးလျှင် တဖန် ခန္ဓာကိုယ်သို့ ပြန်ဝင်သည်ဟု ယူဆကြသည် (ဒီ၊ဋီ၊၂၊၃၅၂)။
ဤဘဝ၌ ခန္ဓာကိုယ် ပြတ်စဲ ပျက်စီးသောအခါ “ဇီဝ” ခေါ် အတ္တကောင်သည် မပြတ်စဲ မပျက်စီးပဲ နှောင်အိမ်မှ ငှက်များ ထွက်သွားသည့်ပမာ ခန္ဓာကိုယ်မှထွက်၍ အလိုရှိရာ တမလွန်လောကသို့ ပြောင်းသွားသည်ဟု ယူဆကြသည် (သံ၊ဋ္ဌ၊၂၊၆၄)။
တစ်စုံတစ်ယောက်သော သူသည် မိမိရွာမှ ထွက်၍ အခြားသောရွာသို့ ဝင်ရောက်သွားလာ သကဲ့သို့၎င်း မိမိအိမ်မှ ထွက်၍ အခြားသော အိမ်သို့ ဝင်ရောက်သွား လာသကဲ့သို့၎င်း ဇီဝ’ ခေါ် အတ္တ-ကောင်သည် ခန္ဓာအိမ်ဟောင်းမှ ထွက်ခွါ၍ အခြားသောခန္ဓာအိမ်သစ်သို့ ပြောင်းရွှေ့ ဝင်ရောက် နေထိုင်သည်ဟုလည်း ယူဆကြသည်(ပေတ၊၂၀၄။
ပေတ၊ဋ္ဌ၊၂၃၇)။
ခန္ဓာကိုယ် ပျက်စီးသောအခါ “ဇီဝ” ခေါ် အတ္တကောင်သည် ကမ္ဗလာနီ အဝတ်ထည်၌ ထည့်ထားသော ကြောင်မျက်ရွဲကဲ့သို့လည်းကောင်း, သုဘကိဏှာဗြဟ္မာကြီး၏ခန္ဓာကိုယ်ကဲ့သို့လည်းကောင်း, အရောင်တလက် လက်ပြောင်လက်တောက်ပသည်ဟု ယူဆကြသည် (မ၊၂၊၂၂၄။
မ၊ဋ္ဌ၊၃၊၁၈၈)။
ခန္ဓာငါးပါးကို အတ္တဟုယူ အချို့သော မိစ္ဆာဝါဒီ တက္ကီပုဂ္ဂိုလ်များသည် ခန္ဓာငါးပါးကိုသော်၎င်း, ခန္ဓာငါးပါး၏ တစိတ်တဒေသ ဖြစ်သည့် ရုပ်ကိုသော်၎င်း, ဝေဒနာကို သော်လည်းကောင်း, သညာကိုသော်၎င်း, သင်္ခါရကိုသော်လည်းကောင်း, ဝိညာဉ်ကိုသော်၎င်း “ဇီဝ” ခေါ် အတ္တကောင်ဟု ကြံဆကြသည်၊ “ဇီဝ” ခေါ် အတ္တကောင်နှင့် “သရီရ” ခေါ် ခန္ဓာ ကိုယ်သည် တခြားတစ်ပါးမဟုတ်၊ တစ်ခုတည်း ပင်ဖြစ်သည်ဟု ယူဆကြသည်၊ ဇီဝပြတ်စဲ ပျက်စီးသည် ရှိသော် ခန္ဓာကိုယ်လည်း ပြတ်စဲပျက်စီးသည်၊ ခန္ဓာကိုယ် ပြတ်စဲပျက်စီး သည်ရှိသော် ဇီဝလည်း ပြတ်စဲ ပျက်စီးသည်ဟု ယူဆကြသည်(သံ၊၂၊၁၇၆။
အဘိ၊ဓ၊၂၂။
ပဋိသံ၊၁၅၁-၂။
ဥဒါန၊၁၅၈။
ဥဒါန၊ဋ္ဌ၊၃၀၉။
ဝိသုဒ္ဓိ၊ဋီ၊၂၊၃၉၂)။
ဇီဝခေါ် အတ္တ၏ ကျယ်ဝန်းသော သိမှတ်ဖွယ် အဓိပ္ပါယ်ကို အဘယာရာမဆရာတော်၏ အဘိဓာန်နိသျသစ် ၉၂-ဂါထာနှင့် ၈၆၁-ဂါထာတွင် ကြည့်။
အတ္တ, အနတ္တ, နိဇ္ဇီဝ, သရီရ-တို့လည်း ကြည့်။
“တံ ဇီဝံ တံ သရီရ”န္တိ ဝါ “အညံ ဇီဝံ အညံ သရီရ”န္တိ ဝါ။
ပဋိသံ၊၁၁၈။
တံ ဇီဝံ တံ သရီရ”န္တိ ဇီဝေါ စ သရီရဉ္စ တံယေဝ။
ဇီဝေါတိ အတ္တာ။
လိင်္ဂဝိပလ္လာသေန နပုံသကဝစနံ ကတံ။
အညံ ဇီဝံ အညံ သရီရန္တိ အညော ဇီဝေါ အညံ ခန္ဓပဉ္စကံ။
ပဋိသံ၊ဋ္ဌ၊၂၊၅။
အယံ ဒိဋ္ဌိတိ အနညေ သရီရဇီဝါတိ ဒိဋ္ဌိ။
“ဇီဝေါ”တိ စ ဇီဝိတမေဝ ဝဒန္တိ။
သံ၊ဋီ၊၂၊၈ဝ။
“ဇီဝေါ”တိ အတ္တာ။
ဝိသုဒ္ဓိ၊ဋီ၊၂၊၃၆၀။
(–ဒီ၊၁၊၅၃၊ ၁၄၉၊ ၁၅၀-၁-၂၊ ၁၇၄-၆။
ဒီ၊၂၊ ၂၆၆-၈။
မ၊၂၊၈၉၊ ၉၀-၄။
သံ၊၁၊၂၀၈။
သံ၊၂၊၁၇၃-၆၊ ၄၇၇၊ ၅၅၈-၉၊ ၅၆၀။
သံ၊၃၊၃၆၆။
အံ၊၁၊၃၅၀။
အံ၊၃၊၄၀၇။
အဘိ၊က၊၂၇-၈၊ ၃၃-၄၊ ၃၆၆၊ ၄၅၁-၂။
ပဋိသံ၊ ၁၁၈၊ ၁၄၉။
ပေတ၊၂၀၄။
မဟာနိ၊၁၄၂။
စူဠနိ၊၁၈၄။
ဇာ၊၂၊၂၆၀။
ပေဋကော၊ ၁၉၄၊ ၂၈၄၊ ၃၂၉။
မိလိန္ဒ၊၂၉၊ ၅၅-၆-၇၊ ၉၃၊ ၁၄၇၊ ၂၅၁၊ ၃၉၉။
ဝိ၊ဋ္ဌ၊၁၊၁၁၈။
ဒီ၊ဋ္ဌ၊၂၊၈၇၊ ၃၉၉။
မ၊ဋ္ဌ၊၁၊၂၈၊ ၇၂။
သံ၊ဋ္ဌ၊၁၊၂၇၄။
အံ၊ဋ္ဌ၊၂၊၈၊ ၁၆၀၊ ၁၈၄။
အဘိ၊ဋ္ဌ၊၂၊၄၇၈။
အဘိ၊ဋ္ဌ၊၃၊၁၂၆။
ပဋိသံ၊ဋ္ဌ၊၁၊၁၇၁။
ပဋိသံ၊ဋ္ဌ၊၂၊၆၊ ၅၈။
ဝိသုဒ္ဓိ၊၂၊၂၉၃။
ဥဒါန၊ဋ္ဌ၊၄၀၊ ၃၀၉။
ပေတ၊ဋ္ဌ၊၂၃၁-၆-၇။
အပ၊ဋ္ဌ၊၂၊၅၈။
မဟာနိ၊ဋ္ဌ၊၁၁၆၊ ၁၆၇၊ ၂၁၂။
ဝဇိရ၊၄၅၀။
သာရတ္ထ၊၃၊၁၄၀၊ ၄၈၁။
ဒီ၊ဋီ၊၂၊၃၅၃။
သီ၊ဋီ၊သစ်၊၂၊၃၄၄။
မ၊ဋီ၊၂၊၂၀၅။
သံ၊ဋီ၊၁၊၁၀၆။
အံ၊ဋီ၊၁၊၂၀၁။
အံ၊ဋီ၊၂၊၁၆၈၊ ၂၉၄။
မူလဋီ၊၁၊၁၀၇။
မူလဋီ၊၃၊၅၅။
အနုဋီ၊၃၊၉၂။
ဝိသုဒ္ဓိ၊ဋီ၊၂၊၃၆၁၊ ၄၅၇။
) ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ ကဏ္ဍ:သင်္သကရိုက်ဝေါဟာရများ။
အမှတ်(၉) ‌‌‌‌‌ခြေလျင်တပ်ရင်း (အတိုကောက် ခလရ ၉) သည် အရှေ့အလယ်ပိုင်းတိုင်းစစ်ဌာနချုပ် နယ်မြေရှိ စစ်ဆင်ရေးကွပ်ကဲမှုဌာနချူပ် ၂ ၏ လက်အောက်ခံတပ်ရင်းhttps://www.rfa.org/burmese/news/sspp-ssa-govt-army-conflict-10022014115659.htmlဖြစ်သည်။
ကဏ္ဍ:ခြေလျင်တပ်ရင်းများ ကိုးကား။
Miss Grand Myanmar 2016 သည် ပြင်ဦးလွင်မြို့၊ မြို့တော်ခန်းမတွင် ၂၀၁၆ ခုနှစ် ဩဂုတ် ၇ ရက်နေ့တွင် ကျင်းပသော ပထမဆုံးအကြိမ် Miss Grand Myanmar ပြိုင်ပွဲဖြစ်ပြီး ရန်ကုန်အခြေစိုက် Style Plus H မှ ဦးစီးကျင်းပခဲ့သည်။
ပြိုင်ပွဲတွင် အလှမယ် ၂၄ ဦး ပါဝင်ယှဉ်ပြိုင်ခဲ့ကြပြီး ရန်ကုန်ကိုယ်စားပြု နန္ဒာလွင်က အနိုင်ရရှိခဲ့သည်။
သူမအား Miss Grand Myanmar 2015 ဆုရှင် စံထိပ်ထားလင်းက သရဖူချီးမြှင့်ခဲ့ပြီး နိုင်ငံတကာပြိုင်ပွဲဖြစ်သည့် Miss Grand International 2016 တွင် ဆက်လက်ယှဉ်ပြိုင်ခဲ့သော်လည်း နေရာမရခဲ့ပေ။
ထိုပြိုင်ပွဲတွင် Miss Tourism International 2016 နှင့် Miss Tourism Queen of the Year တို့အတွက် နိုင်ငံကိုယ်စားပြုအလှမယ်များကိုလည်း ရွေးချယ်ခဲ့သည်။
နောက်ဆုံးဖိုင်နယ်ပြိုင်ပွဲအား စကိုင်းနက်လူငယ်ချယ်နယ်မှ တိုက်ရိုက်ထုတ်လွှင့်ခဲ့သည်။
ရလဒ် + Miss Grand Myanmar 2016 ပြိုင်ပွဲရလဒ် နောက်ဆုံးရလဒ် ပြိုင်ပွဲဝင်ပြည်ပပြိုင်ပွဲတွင် နေရာရရှိမှုMiss Grand Myanmar 2016 နန္ဒာလွင်Unplaced — Miss Grand International 2016Miss Tourism Myanmar 2016 ခေးလရောင်Unplaced — Miss Tourism International 2016Miss Tourism Queen of the Year Myanmar 2016 ခင်အင်ကြင်းကျော်Unplaced — Miss Tourism Queen of the Year International 2016Best in Evening Wear1st runner-up မေဖူးပွင့်နွယ်2nd runner-up ချယ်ရီထွန်းSpecial AwardBest Complexion ချယ်ရီထွန်း Contestants Miss Grand Myanmar 2016 အတွက် ပြိုင်ပွဲဝင် ၂၄ ဦး ဝင်ရောက်ယှဉ်ပြိုင်ခဲ့သည်။
MGM01 – စပယ်ဧကရီ MGM02 – သဲသစ္စာသိမ့် MGM03 – ရတီဦး MGM04 – နန်းကြယ်စင် MGM05 – ချယ်ရီထွန်း၊ (တောင်ကြီးမြို့) MGM06 – May Doez MGM07 – သင်ဇာ၊ (ရန်ကုန်မြို့) MGM08 – ချူးပြည့်အိမ်စည် MGM09 – ခေးလရောင် MGM10 – မေဖူးပွင့်နွယ်၊ (ရန်ကုန်မြို့) MGM11 – ယမင်းဦး MGM12 – သိမ့်မြတ်နိုး၊ (ရန်ကုန်မြို့) MGM13 – နန်းခင်လေး MGM14 – ချောကလျာဟန် MGM15 – စံရတီထက် MGM16 – မြတ်ဆုမွန်ဌေး MGM17 – အေးကြည်ပြာ MGM18 – နီကီ၊ (မာန်အောင်မြို့) MGM19 – နန်းဆက် MGM20 – နန္ဒာလွင်၊ (ရန်ကုန်မြို့) MGM21 – မြတ်သွယ်ခိုင်၊ (ရန်ကုန်မြို့) MGM22 – ဘာဘီလေး MGM23 – မေယွန်းကြည်၊ (ရန်ကုန်မြို့) MGM24 – ခင်အင်ကြင်းကျော်၊ (ရန်ကုန်မြို့) ကိုးကား ကဏ္ဍ:မြန်မာနိုင်ငံရှိ အလှမယ်ပြိုင်ပွဲများ။
Miss Intercontinental Myanmar သည် Miss Intercontinentalပြိုင်ပွဲသို့ သွားရောက်ယှဉ်ပြိုင်ရန် မြန်မာကိုယ်စားပြု ရွေးချယ်ပေးသောအလှမယ်ပြိုင်ပွဲ ဖြစ်သည်။
သမိုင်း Miss Intercontinentalပြိုင်ပွဲကို ဝင်ရောက်ယှဉ်ပြိုင်ရန် မြန်မာကိုယ်စားပြု အလှမယ်များကို ၂၀၁၄ တွင် စတင်စေလွှတ်ခဲ့သည်။
၂၀၁၄ မှ ၂၀၁၇ ထိ မြန်မာကိုယ်စားပြုများကို ရွှေမြေမြန်မာအလှမယ် (Miss Golden Land Myanmar)ပြိုင်ပွဲမှ စေလွှတ်ခဲ့သည်။
၂၀၁၄ တွင် အိန်ဂျယ်လမုန် မှပထမဆုံး ဝင်ရောက်ယှဉ်ပြိုင်၍ ဆန်ကာတင် ၁၆ ဦးစာရင်းသို့ ပါဝင်ခဲ့သည်။
၂၀၁၆ တွင် နီနီနိုင်ဝင်း မှဝင်ရောက်ယှဉ်ပြိုင်ကာ Miss Popularityဆုကို ရရှိခဲ့သည်။
၂၀၁၅ နှင် ၂၀၁၇ တွင် ဝင်ရောက်ယှဉ်ပြိုင်ခဲ့သော်လည်း နေရာမရရှိပေ။
ထို့နောက် ၂၀၁၈ မှ ၂၀၂၁ ထိ မြန်မာကိုယ်စားပြုများကို မယ်စကြဝဠာ မြန်မာပြိုင်ပွဲမှ စေလွှတ်ခဲ့သည်။
၂၀၁၈ တွင် နန်းမွှေးဖောင်းလုံမှ သွားရောက်ယှဉ်ပြိုင်ကာ ဆန်ကာတင် ၂၀ ဦးသို့ ဝင်ရောက်ခဲ့သည်။
၂၀၁၉ တွင် သွားရောက်ယှဉ်ပြိုင်သော်လည်း နေရာမရရှိပေ။
၂၀၂၁ တွင် မေသဇင်ဦး သွားရောက်ယှဉ်မည်ဖြစ်သော်လည်း အကြောင်းအမျိုးမျိုးကြောင့် ဝင်ရောက်ယှဉ်ပြိုင်နိုင်ခြင်းမရှိပါ။
၂၀၂၃ တွင် For You Entertainment အဖွဲအစည်းမှ Miss Intercontinental Myanmar ပြိုင်ပွဲကိုကျင်းပကာ အနိုင်ရရှိသူအား Miss Intercontinental 2023 ပြိုင်ပွဲတွင် မြန်မာကိုယ်စားပြုအဖြစ် သွားရောက်ယှဉ်ပြိုင်စေခဲ့သည်။
သို့သော် Miss Intercontinental Myanmar 2023 Winner၊၊ Ms. Anna La သည် အသက်အရွယ် အပိုင်းအခြားအရ နိုင်ငံသားမှတ်ပုံတင် အခက်အခဲ များနှင့် Visa အခက်အခဲများရှိသောကြောင့် အီဂျစ် နိုင်ငံတွင် ကျင်းပပြုလုပ်မည့် Miss Intercontinental 2023 ပြိုင်ပွဲကြီးအား 1st Runner Up၊ နန်းစမ်ဖောင်း မှ ကိုယ်စားသွားရောက်ယှဉ်ပြိုင်ခဲ့သည်။
၂၀၂၄ တွင် PAIX PRODUCTION မှ Miss Intercontinental Myanmar ပြိုင်ပွဲကို ဆက်လက်ကျင်းပကာ အနိုင်ရရှိသူ အလှမယ်နွယ်နီဝင်း အား စေလွှတ်ယှဉ်ပြိုင်စေခဲ့သည်။
သို့ရာတွင် အကြောင်းကြောင့် သွားရောက်ယှဉ်ပြိုင်နိုင်ခြင်းမရှိခဲ့ပေ။
လက်ရှိ ၂၀၂၅ အတွက် PAIX PRODUCTION မှ နိုင်ငံတဝှမ်း မြို့များ​၏ ကိုယ်စားပြု အလှမယ်များဖြင့် Miss Intercontinental Myanmar 2025 အား ကျင်းပခဲ့ရာ ရေးမြို့ ကိုယ်စားပြု အလှမယ် ခိုင်ဇင်အောင် အား Miss Intercontinental Myanmar 2025 အဖြစ် ရွေးချယ်ထားသည်။
From Miss Intercontinental Myanmar Facebook Page အနိုင်ရရှိသူ Runner-Up ရရှိသူများ ခုနှစ်1st Runner-Up2nd Runner-Up3rd Runner-Up4th Runner-Up ၂၀၂၃နန်းစမ်ဖောင်း ပင်လောင်းသစ္စာရဲရဲနီ ရန်ကုန်ပန်ဒရာ ရပ်စောက်ချစ်ပန်းအိမ် နေပြည်တော် Miss Intercontinental ခုနှစ်ကိုယ်စားပြုသူ၏ အမည်မြို့/ခရိုင်ခေါင်းစဉ်နေရာရှိမှုအထူးဆုများ၂၀၂၅ခိုင်ဇင်အောင်ရေးMiss Intercontinental Myanmar 2025TBA၂၀၂၄နွယ်နီဝင်းရန်ကုန်Miss Intercontinental Myanmar 2024 colspan="2" colspan="2" ၂၀၂၃ နန်းစမ်ဖောင်း ပင်လောင်း Miss Intercontinental Myanmar 2023(1st runner-up)ဆန်ကာတင် ၂၀ဦး Anna La ရန်ကုန်Miss Intercontinental Myanmar 2023 colspan="2" ၂၀၂၁ မေသဇင်ဦး မြစ်ကြီးနား မယ်စကြဝဠာ မြန်မာ ၂၀၂၀ (2nd Runner-up) colspan="2" ၂၀၁၉ ထက်သီရိဇော် မန္တလေး မယ်စကြဝဠာ မြန်မာ ၂၀၁၉ (2nd Runner-up) နေရာမရရှိ ၂၀၁၈ နန်းမွှေဖောင်းလုံ တာချီလိတ် မယ်စကြဝဠာ မြန်မာ ၂၀၂၀ (2nd Runner-up) ဆန်ကာတင် ၂၀ဦး ၂၀၁၇ခိုင်မီမီလင်း မကွေးတိုင်းMiss Intercontinental Myanmar 2017နေရာမရရှိ ၂၀၁၆ နီနီနိုင်ဝင်း မကွေးတိုင်းMiss Intercontinental Myanmar 2016 နေရာမရရှိ ၂၀၁၅ W May Shin Sein မြစ်ကြီးနား Miss Intercontinental Myanmar 2015နေရာမရရှိ ၂၀၁၄ အိမ်ဂျယ်လမုန် မန္တလေးMiss Intercontinental Myanmar 2014 ဆန်ကာတင် ၁၆ဦး ကိုးကား Category:မြန်မာနိုင်ငံရှိ အလှမယ်ပြိုင်ပွဲများ။
၁၁၁၁ စစ်ဆင်ရေး သည် ကရင်နီ တပ်မတော်၊ ကရင်နီအမျိုးသားကာကွယ်ရေးတပ်ဖွဲ့နှင့် ကရင်နီလူမျိုးပေါင်းစုံ ပြည်သူ့လွတ်မြောက်ရေးတပ်ဦးတို့ပါဝင်သော ကရင်နီ လက်နက်ကိုင်အဖွဲ့များက လုပ်ဆောင်လျက်ရှိသော စစ်ဆင်ရေးတစ်ခု ဖြစ်သည်။
တော်လှန်ရေးအဖွဲ့များအနေဖြင့် ၁၁၀၇ စစ်ဆင်ရေးကို လုပ်ဆောင်လျက်ရှိရာမှ ကယားပြည်နယ်၏ မြို့တော် လွိုင်ကော်မြို့အား သိမ်းပိုက်နိုင်ရန် ရည်ရွယ်၍ သီးခြားစစ်ဆင်ရေးတစ်ရပ် အနေဖြင့် ကြေညာခဲ့သည်။
ကယားပြည်နယ်အတွင်း ဖြစ်ပွားလျက်ရှိသော တိုက်ပွဲများကြောင့် လူဦး၇ေ ၃၅,၀၀၀ ခန့် စစ်ဘေးရှောင်လျက်ရှိသည်ဟု ဆိုသည်။
နောက်ခံ ၂၀၂၂ ခုနှစ် ဇန်နဝါရီလ ၆ ရက်နေ့မှ ဖေဖော်ဝါရီလ ၈ ရက်နေ့အထိ လွိုင်ကော်မြို့တွင် တိုက်ပွဲများ ဖြစ်ပွားခဲ့သည်။
တိုက်ပွဲများ တပ်မတော်၏ စစ်စခန်းများကို သိမ်းပိုက်ခဲ့ကြောင်း နိုဝင်ဘာလ ၁၃ ရက်နေ့တွင် ကရင်နီအမျိုးသားကာကွယ်ရေးတပ်ဖွဲ့ (KNDF) က ဆိုသည်။
ထိုတိုက်ပွဲများတွင် အရပ်သား ၁၆ ဦး သေဆုံးခဲ့သည်ဟုလည်း ဆိုသည်။
ဧရာဝတီသတင်းဌာန၏ ဖော်ပြချက်အရ "မကြာသေးမီက ဖြစ်ပွားသော တိုက်ပွဲများကြောင့် လွိုင်ကော်မြို့မှ စစ်ဘေးရှောင်ဦးရေ ၃၅,၀၀၀ ခန့် ရှိမည်ဟု ခန့်မှန်းထားသည်။
လွိုင်ကော်မြို့တွင် လူဦးရေ ၅၀,၀၀၀ ခန့် နေထိုင်ကြသည်။
လွိုင်ကော်မြို့သည် စစ်ကောင်စီ၏ အဓိကကျသော ခံတပ်စခန်းနှင့် ကယားပြည်နယ်အတွက် အုပ်ချုပ်ရေး အချက်အချာ ဖြစ်သည်။
နိုဝင်ဘာလ ၁၅ ရက်နေ့တွင် လွိုင်ကော်မြို့တွင် တိုက်ပွဲပြင်းထန်ခဲ့ကာ အရပ်သားများ ပိတ်မိနေခဲ့သည်။
လွိုင်ကော်မြို့သည် စစ်ကောင်စီအတွက် ကယားပြည်နယ်အား ထိန်းချုပ်ထားရန် အဓိကကျသည်။
နိုဝင်ဘာလ ၁၈ ရက်နေ့တွင် လွိုင်ကော်ခရိုင်တရားရုံး၊ လွိုင်ကော်တက္ကသိုလ်တို့ကို တော်လှန်ရေးအဖွဲ့များ သိမ်းပိုက်ရရှိခဲ့ပြီး စစ်ကောင်စီတပ်သား ၃၈ ဦးကို ဖမ်းဆီးရမိခဲ့သည်။
စစ်ဘေးရှောင်ဦးရေ ၄၀,၀၀၀ ခန့်ရှိလာခဲ့ပြီး အနည်းဆုံး ၅၀ ခန့် သေဆုံးခဲ့သည်။
၁၁၁၁ စစ်ဆင်ရေးစတင်ချိန်မှစ၍ နိုဝင်ဘာလ ၂၂ ရက်၊ ပထမ ၁၀ ရက်အတွင်း အရပ်သားများအပါအဝင် နှစ်ဖက်စလုံးတွင် ၃၁၅ ဦးကျော် သေဆုံးခဲ့ပြီး လွိုင်ကော်မြို့မှ စစ်ဘေးရှောင် ၄၀,၀၀၀ အပါအဝင် စုစုပေါင်း ၁၀၀,၈၀၀ ခန့် စစ်ဘေးရှောင်လျက်ရှိသည်ဟု ဆိုသည်။
KNDF က နောက်ထပ် တပ်မတော်၏ စစ်စခန်းများကို ဆက်လက်သိမ်းပိုက်ရန်ရှိသည်ဟု ဆိုသည်။
နိုဝင်ဘာ ၂၃ ရက်နေ့တွင် တိုက်ပွဲများသည် လွိုင်ကော်မြို့တွင်းအထိ ရောက်ရှိလာခဲ့သည်။
နိုဝင်ဘာလ ၂၈ ရက်နေ့တွင် ဧရာဝတီ သတင်းဌာနနှင့် ပြုလုပ်သော အင်တာဗျူးတစ်ခုတွင် KNDF ၏ ဒုတိယစစ်ဦးစီးချုပ်က ကယားပြည်နယ်၏ ၈၀% ကို ထိန်းချုပ်ထားနိုင်ပြီး လွိုင်ကော်မြို့ကို ဝိုင်းရံထားနိုင်ကာ ကြားကာလကရင်နီအစိုးရကို စတင်နေပြီ ဖြစ်ကြောင်း ပြောဆိုခဲ့သည်။
ဒီဇင်ဘာလ ၁၀ ရက်နေ့တွင် လွိုင်ကော်မြို့ရှိ ပြည်နယ်ရဲတပ်ဖွဲ့မှူးရုံးအား KNDF က သိမ်းပိုက်ခဲ့သည်။
ဒီဇင်ဘာလ ၁၁ ရက်နေ့တွင် စစ်ကောင်စီ၏ ဒေသကွပ်ကဲရေးဌာနချုပ် (ဒစက-လွိုင်ကော်)၊ လွိုင်ကော်ပြည်သူ့ဆေးရုံ၊ သူနာပြုနှင့် သားဖွားသင်တန်းကျောင်း၊ ပြည်နယ်အစိုးရရုံးနှင့် ဘာသာရေးအဆောက်အဦးအချို့တွင် စစ်ကောင်စီတပ်များ ရှိနေဆဲဖြစ်ကြောင်း ဧရာဝတီသတင်းက ဖော်ပြခဲ့သည်။
လွိုင်ကော်မြို့၏ ၈၅ % ကို ထိန်းချုပ်ထားနိုင်ပြီဟု တော်လှန်ရေးအဖွဲ့များက ဒီဇင်ဘာ ၁၈ ရက်နေ့တွင် ဆိုသည်။
ဇန်နဝါရီလ ၇ ရက်နေ့တွင် ကရင်နီ လက်နက်ကိုင် တပ်ဖွဲ့ သည် ဖယ်ခုံမြို့ကို ထိုးစစ်ဆင်ခဲ့သည်။
နောက်တစ်နေ့တွင် ရဲစခန်းအပါအဝင် အစိုးရရုံးများကို သိမ်းပိုက်ပြီး မြို့ဧရိယာအများစုကို ထိန်းချုပ်ထားခဲ့သည်။
မြို့နေလူဦးရေ၏ သုံးပုံနှစ်ပုံကျော်သည် တိုက်ပွဲများကြောင့် ထွက်ပြေး တိမ်းရှောင်ခဲ့ရသည်။
ပြည်နယ်တစ်ဝှမ်းရှိ မြို့များတွင် တိုက်ပွဲများ ဆက်လက်ဖြစ်ပွားနေ ကြောင်း ကိုဗညား က ထပ်လောင်းတင်ပြသည်။
ဇန်နဝါရီ ၂၉ ရက်နေ့တွင် မော်ချီးမြို့ကို ကရင်နီတပ်များက သိမ်းပိုက်လိုက်သည်။
ကရင်အမျိုးသားအစည်းအရုံး၏ တိုက်ပွဲများ ဖြစ်ပွားနေဆဲဖြစ်သော တောင်ငူမြို့ကို ဦးတည်ရန် ကြိုးပမ်းသည့်အနေဖြင့် မော်ချီးကို ကရင်နီအမျိုးသား ကာကွယ်ရေးတပ်ဖွဲ့က သိမ်းပိုက်ထားလိုက်သည်။
မိုးဗြဲ၊ ဒီးမော့ဆိုနှင့် လွိုင်ကော်တို့တွင် တိုက်ပွဲများ ဆက်လက်ဖြစ်ပွားခဲ့ကြောင်း သိရသည်။
ဇန်နဝါရီ ၂၉ ရက်တွင် KNLA နှင့် PDF တပ်ဖွဲ့များက တပ်မတော်မှ Eurocopter AS365 အား ဆင်းသက်နေစဉ် စက်သေနတ်များ၊ စနိုက်ပါရိုင်ဖယ်များနှင့် RPG များဖြင့် ပစ်ချခဲ့သည်။
အမှတ်(၄၄)ခြေမြန်တပ်မ(၄၄)မှ ဗိုလ်မှူးချုပ်အေးမင်းနောင်နှင့် လေယာဉ်မှူးတို့ သေဆုံးခဲ့ကြောင်း မှတ်တမ်းတင်ထားသည်။
နောက်ဆက်တွဲ သက်ရောက်မှုများ ၂၀၂၄ ခုနှစ် မတ်လ ၂၃ ရက် နောက်ဆုံးထုတ်ပြန်ချက်အရ မယ်စဲ့၊ ဒီးမော့ဆို၊ ရွာသစ်၊ ရှားတော၊ မော်ချီး၊ နန်းမယ်ခုံ နှင့် မိုးဗြဲမြို့ များအား တော်လှန်ရေးပူးပေါင်းတပ်ဖွဲ့များက ထိန်းချုပ်ထားသည်။
ယင်းအပြင် လွိုင်ကောက်မြို့နယ်ရှိ စခန်း (၁၂) ခု၊ ဒီးမော့ဆိုမြိုနယ်ရှိ စခန်း (၁၃) ခု၊ ဖားဆောင်မြို့နယ်ရှိ စခန်း (၉) ခု၊ ဘောလခဲမြို့နယ်ရှိ စခန်း (၅) ခု၊ ရှားတောမြို့နယ်ရှိ စခန်း (၇)၊ ဖယ်ခုံမြို့နယ်ရှိ (၁၇) ခု ၊ မယ်စဲမြို့နယ်ရှိ (၁) ခုနှင့် ဖရူဆိုမြို့နယ်ရှိ စခန်း (၁) ခု စုစုပေါင်း တပ်စခန်း (၆၅) ခု အားသိမ်းပိုက်ထားသည်။
တပ်မတော် က စွန့်ခွာသွားသည့် တပ်စခန်း ၁၆ ခုရှိသည်။
ကိုးကား ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)မှ စစ်ဆင်ရေးများ ကဏ္ဍ:မြန်မာနိုင်ငံနှင့် ပတ်သက်သောစစ်ပွဲများ။
ကလစ်ဖို့ဒ်၏ တကယ်ကြီးမားသော ရုပ်ရှင် () သည် Scholastic Entertainment နှင့် Big Red Dog Productions မှ ရိုက်ကူးဖန်တီးခဲ့ပြီး Warner Bros. Pictures ရုပ်ရှင်ထုတ်လုပ်ရေးမှ ဖြန့်ချိခဲ့သည့် ၂၀၀၄ ခုနှစ်ထွက် အမေရိကန် အန်နီမေးရှင်း စွန့်စားမှုဟာသ ရုပ်ရှင်ဖြစ်သည်။
သရုပ်ဆောင်များနှင့် ဇာတ်ကောင်များ ကလစ်ဖို့ဒ် (Clifford) အဖြစ် ဂျွန် ရစ်တား Shackelford အဖြစ် ဝိန်း ဘရာဒီ အမ်မလီ-အယ်လီဇဘက် ဟောင်းဝပ်ဒ် (Emily-Elizabeth Howard) နှင့် ကာရိုလိုင်း ဟောင်းဝပ်ဒ် (Caroline Howard) အဖြစ် Grey DeLisle ဒိုရသီ (Dorothy) အဖြစ် Jenna Elfman George Wolfsbottom အဖြစ် ဂျွန် ဂွတ်မန်း Larry Gablegobble အဖြစ် Judge Reinhold ဒိရက်ခ် (Dirk) အဖြစ် Jess Harnell တီ-ဘိုနီ (T-Bone) အဖြစ် ကီလ မစ်ချယ် ရဲမှူးလူးဝစ် (Sheriff Lewis) အဖြစ် နစ် ဂျိမ်းဆန် Madison Wolfsbottom နှင့် Jetta Handover အဖြစ် Kath Soucie ချာလီ (Charley) အဖြစ် အော်ရန် ဝီလျမ်စ် ကလီယို (Cleo) နှင့် Mrs. Diller အဖြစ် Cree Summer ရော်ဒရီဂို (Rodrigo) အဖြစ် Wilmer Valderrama မာ့ခ် ဟောင်းဝပ်ဒ် (Mark Howard) အဖြစ် Cam Clarke Horace Bleakman အဖြစ် Earl Boen ပီ.တီ. (P.T.) အဖြစ် Ernie Hudson ဝေဖန်တုံ့ပြန်မှု +သုံးသပ်ချက်ရမှတ်များဝက်ဘ်ဆိုဒ်ရမှတ်Rotten Tomatoes၅၃% (သုံးသပ်သူ ၃၂ ဦး)Metacritic၄၉ (သုံးသပ်သူ ၁၅ ဦး)FilmAffinity၄.၃ (သုံးသပ်သူ ၁၁၅ ဦး)CineMagia၇.၆/၁၀PORT.hu၇.၃ČSFD.cz၅၆% ကိုးကား ပြင်ပလင့်ခ် ကဏ္ဍ:၂၀၀၄ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ။
ကျမ်းပြုအကျော် မုန်တိုင်ပင်ဆရာတော်သည် ကောဇာ သက္ကရာဇ် ၁၁၄၁-ခုဘွား နံတော်ဗုဒ္ဓဟူးသားဖြစ်တော်မူ၏၊ ရှင်သာမဏေမဖြစ်မီကပင် မိဘ,နှစ်မသားချင်းများနှင့်အတူ လယ်စောင့်- ယာစောင့်အလုပ်, ကျွဲ, ကျာင်းအလုပ်များ ကိုလုပ်ခဲ့သည်၊ကျွဲကျောင်းအလုပ်ကိုလုပ်စဉ်က ကျွဲပေါ်တွင် စာကျက်ခဲ့သည်၊ ကုံလုံကြွယ်ဝသောမိဘတို့မှ ဖွားမြင်သူ ဖြစ်လျက်လည်း ဘော်ကြော့မနေ မိဘတို့နှင့်ဒိုးတူဘောင်ဘက် အလုပ်ကိုလည်း လုပ်၏။
သုံးပုံထဲ၌စိတ်စွဲလှသဖြင့် စာကိုလည်း မျက်နှာလွှဲမရဖြစ်ကြောင်းကို ဆရာတော်ကိုယ်တိုင် နိဂုံးတွင် မိန့်ဆိုထားသည်။
ရှင်အဖြစ်,ရဟန်းအဖြစ် ဆယ့်ခြောက်နှစ်အရွယ်ရောက်သောအခါ ရှင်သာမဏေ ပြုလုပ်၏၊ ရှင်သာမဏေအဖြစ် ၇-ဝါရပြီးမှ ရဟန်းပြုတော်မူသည်၊ လူအဖြစ် ၁၆-နှစ်, သာမဏေအဖြစ် ၇-နှစ်၊ ၂၃-နှစ်ကျမှ ရဟန်းဘဝရောက်ကြောင်း ဆရာတော်ကိုယ်တိုင် ရေးသားသည်ကို တွေ့ရ၏၊ဆရာတော်၏ မယ်တော်မှာ ရဟန်း မခံမီကပင် ကွယ်လွန်ခဲ့၏၊ ရဟန်းဝါ ၄-ဝါရသောအခါ ဆရာတော်၏ ခမည်းတော်က ကျောင်းဆောက်လှူဒါန်း၍ ပစ္စည်းလေးပါးဖြင့်လည်း ထောက်ပင့်ထား၏၊ ကျောင်းဒါယကာလည်းဖြစ်,ပစ္စည်း ၄-ပါး ဒါယကာလည်းဖြစ်သော ခမည်းတော်သည် အသက် ၈၂-နှစ်အရောက်တွင် ကွယ်လွန်လေသည်။
ရာဇဂုရုတံဆိပ် ၂-ထပ်ရ ကုန်းဘောင်ဆက် အမရပူရမြို့တည်နန်းတည် ဆဒ္ဒန်ဆင်မင်းသခင် ဘဝရှင် ဘိုးတော်မင်းတရားကြီး လက်ထက်တွင် မင်းတရားကြီး၏သားတော် အိမ်ရှေ့ဥပရာဇာက ကိုးကွယ်၍ မင်းတရားကြီးကိုယ်တိုင် “ဝံသာဘိလင်္ကာရမဟာဓမ္မရာဇာဓိရာဇဂုရု” ပဌမ ဘွဲ့တံဆိပ်တော်, “ဝံသာဘိလင်္ကာရဓဇ မဟာဓမ္မရာဇာဓိရာဇဂုရု” ၁၉-လုံးရှိ ဒုတိယ ဘွဲ့တံဆိပ်တော် ၂ -မျိုးဖြင့် ပူဇော်ဆက်ကပ်ခြင်းကို ခံယူရရှိတော်မူသည်၊ အမရပူရမြို့တော်၌ သီတင်းသုံးတော်မူစဉ်အခါ သားတော်အိမ်ရှေ့ မင်းကြီးက အဝမြို့အရှေ့တောင်ထောင့် အရပ်တွင်“မဟာမင်္ဂလာရွှေဘုံမိုးထိကျောင်း”ဟူသော အမည်ဖြင့်ကျောင်းကြီး တစ်ဆောင် ဆောက်လုပ်လှူဒါန်း ကိုးကွယ်တော်မူသည်။
ကျေးလက် သာသနာပြု ဆရာတော်သည် အမရပူရမြို့တော်မှ ကျေးလက်ဖြစ်သော ဒီပဲရင်းမြို့ မြောက်လက် မုန်တိုင်ပင်ရွာကျောင်းသို့ ပြောင်းရွေ့ သီတင်းသုံးကာ တပည့်တပန်း ရဟန်းသံဃာတို့အား စာပေပို့ချတော်မူ၍ သာသနာပြုတော်မူ၏၊ ဒီပဲရင်းမြို့မြောက် ရွာပေါင်း ခြောက်ဆယ့်လေးရွာရှိ ဂိုဏ်းသံဃာတို့၏ ဩဝါဒါစရိယ ဆရာတော်အဖြစ်ဖြင့် သာသနာရေးကို ဆောင်ရွက်တော်မူသည်။
ပြုစုတော်မူသောကျမ်းများ ၁။
သုံးပုံတံချူကျမ်း (၁၁၉၁) ခု ၂။
သုံးပုံအိတ်ထောင့်ကျမ်း (၁၁၈၆) ခု ၃။
သုံးပုံလှေခါး (၁၂၀၃) ခု ၄။
သုံးပုံတံတား (၁၁၀၄) ခု ၅။
စကားပြောကျမ်း၊ ၆။
သဒ္ဒါအတက်ကျမ်း၊ ၇။
ငါးရာ့ငါးဆယ်စကားပြေဝတ္ထု၊ ၈။
သဒ္ဒါကြီးနိဿယ၊ ၉။
အဘိဓမ္မတ္ထမေဒဒီပနီ၊ ၁ဝ။
ဝိနည်းအဆုံးအဖြတ် စသည်တို့ဖြစ်၏။
သက္ကရာဇ်စိစစ်ချက် ဆရာတော်၏ ဖွားသက္ကရာဇ်, ရဟန်းခံသက္ကရာဇ်,ကျမ်း ပြီးသက္ကရာဇ်တို့သည် တဦးနှင့်တဦးမညီ ဖြစ်နေ၏၊ ဖွားသက္ကဇ်ကို ၁၁ဝ၂-ခုနှစ်ဟု၎င်း, ၁၁၄၀-ခုနှစ် ဟု၎င်း . ရဟန်းခံရာမှာလည်း အချို့က အသက်ပြည့်ဟု၎င်း,အချို့က အသက်လွန်ဟု၎င်း ကွဲပြားခြားနားစွာ ဆိုကြသည်၊ ဤနေရာ၌ ဆရာတော်ကိုယ်တိုင် သုံးပုံအိတ်ထောင့်ကျမ်း နိဂုံးတွင် ပြဆိုထားသည့် စာသာလျှင် အခိုင်အမာယူရန်ရှိသည်။
ထိုနိဂုံးတွင် “၁၆-နှစ်ရောက်မှ ရှင်သာမဏေပြုခဲ့ကြောင်းရှင် သာမဏေဘဝဖြင့် ၇-ဝါနေခဲ့ကြောင်း, ၂၃-ဝါရသောအခါ အသက် ၄၆-နှစ်ရှိပြီ ဖြစ်ကြောင်း, ကောဇာသက္ကရာဇ် ၁၁၆၈-ခု ရောက်သောအခါ ၄-ဝါရပြီဖြစ်၍ ခမည်းတော်၏ ကျောင်းကို အလှူခံယူခဲ့ကြောင်းများကို- ၁။
ခြောက်နှစ်စွန်းကယ်၊ သက်တဆယ်၊ ရှင်ငယ်ဖြစ်သည်သာ၊ ၂။
ဝါတေဝီသ၊ရဟန်းမှ၊ ရှင်က ခုနစ်ဝါ၊ ၃။
ခြောက်နှစ်စွန်းကယ်၊ သက်လေးဆယ်၊ ကြီးကျယ် ဉာဏ်ပညာ၊ ၄။
ခြောက်ဆယ့်ရှစ်နှစ်၊သက္ကရာဇ် ၊ရောက်လစ်ထိုအခါ၊ ၅။
စတုဝဿ၊ လေးဝါရ၊ တင်ထ ဤကျောင်းမှာ၊ ကျမ်းပြီးသက္ကရာဇ်များကိုမူ ထိုထိုကျမ်းများ နိဂုံးတွင် အတိအလင်းဆိုထားသည်ဖြစ်၍၊ အထူးစိစစ်ဘွယ်မရှိ ဖြစ်ပါကြောင်း။
“ဟံသာ၀တီ” ကိုးကား ကဏ္ဍ:မြန်မာ ဗုဒ္ဓဘာသာ ရဟန်းတော်များ။
ကွိုင်းတင်ဆာ ဆွိုင်းဒယ် (, ၈ ဖေဖော်ဝါရီ ၁၉၉၇ တွင်မွေးဖွားသည်) သည်အမေရိကန်သရုပ်ဆောင်ဖြစ်သည်။
သူမသည် ဒွိမဟုတ်သော အဖြစ် သတ်မှတ်ပြီး ၎င်းတို့/သူ နာမ်စားများကို အသုံးပြုသည်။
ကိုးကား ပြင်ပလင့်ခ်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၉၇ မွေးဖွားသူများ ကဏ္ဍ:အမေရိကန် သရုပ်ဆောင်များ။
ဦးလွင်ဦး ( ၃၁ ဇန်နဝါရီ ၁၉၆၁ဖွား) သည် တပ်မတော်သားနှင့် ဝါရင့်သံတမန်တစ်ဦးဖြစ်သည်။
လက်ရှိတွင် အဂတိလိုက်စားမှုတိုက်ဖျက်ရေးကော်မရှင် ဥက္ကဋ္ဌ ဖြစ်သည်။
ယင်းမတိုင်မီက နိုင်ငံခြားရေးဝန်ကြီးဌာန ၏ ဒုတိယဝန်ကြီး နှင့် ရုရှားနိုင်ငံဆိုင်ရာမြန်မာသံအမတ်ကြီး ဖြစ်ခဲ့သည်။
စစ်မှုထမ်းဘဝ သူသည် စစ်တက္ကသိုလ် အပါတ်စဉ် (၂၄) ဆင်း တပ်မတော်သားတစ်ဦးဖြစ်သည်။
တပ်မတော်(လေ) တွင် ၂၀၁၅ ခုနှစ် အထိ စစ်မှုထမ်းသည်။
သူ နောက်ဆုံး ထမ်းဆောင်ခဲ့သည့် ရာထူးမှာ ဗိုလ်ချုပ်အဆင့်ဖြင့် စစ်ဦးစီးအရာရှိချုပ်(လေ) တာဝန် ဖြစ်သည်။
စစ်မှုထမ်းကာလထင်ရှားဖြစ်ရပ် ၂၀၁၅ ကိုးကန့်စစ်ပွဲ အတွင်း တပ်မတော်လေ ၏ လေကြောင်းတိုက်ခိုက်မှုက တစ်ဖက် တရုတ်နိုင်ငံအတွင်းသို့ လက်နက်ကြီးကျည်အချို့ နှင့် ဗုံးဆံ အချို့ ၂ကြိမ်ထပ်မနည်း ကျရောက် ပေါက်ကွဲခဲ့သည်။
ယင်းကိစ္စနှင့် စပ်လျဉ်းပြီး တရုတ်နိုင်ငံက နယ်စပ်တွင် စစ်ရေးလေ့ကျင့်သည်အထိ ဖိအားပေးရာ တပ်မတော်ကာကွယ်ရေးဦးစီးချုပ် က ၎င်းအား တာဝန်ရှိသူတစ်ဦးအဖြစ် သတ်မှတ်ပြီး စစ်ဦးစီးအရာရှိချုပ်(လေ)ရာထူးမှ ဖယ်ရှားသည်။
သံအမတ်ကြီးဘဝ ၂၀၁၅ ဇွန်လ နှောင်းပိုင်းတွင် တပ်မတော်(လေ) မှ နိုင်ငံခြားရေးဝန်ကြီးဌာန သို့ သံအမတ်ကြီး အဆင့် ဖြင့် ကူးပြောင်းလာသည်။
ထိုသို့ ကူးပြောင်းပြီး များမကြာမီ နီပေါနိုင်ငံဆိုင်ရာမြန်မာသံအမတ်ကြီး အဖြစ် ထမ်းဆောင်သည်။
၂၀၁၇ခုနှစ် အောက်တိုဘာ ၂၇ ရက်တွင် နီပေါနိုင်ငံဆိုင်ရာမြန်မာသံအမတ်ကြီးအဖြစ်မှ ဘင်္ဂလားဒေ့ရှ်နိုင်ငံဆိုင်ရာသံအမတ်ကြီး အဖြစ်သို့ လည်းကောင်း ၊၂၀၁၉ ခုနှစ် နိုဝင်ဘာ ၁၈ရက်တွင် ဖိလစ်ပိုင်သမ္မတနိုင်ငံဆိုင်ရာ မြန်မာသံအမတ်ကြီးအဖြစ်လည်းကောင်း ၊၂၀၂၁ခုနှစ် ဇူလိုင် ၁၇ရက်နေ့ တွင် ရုရှားနိုင်ငံဆိုင်ရာ မြန်မာသံအမတ်ကြီးအဖြစ်လည်းကောင်း၊ ၂၀၂၂ ခုနှစ် ဧပြီ ၂၂ရက်နေ့တွင် ကာဇက်စတန်သမ္မတနိုင်ငံ နှင့် ဘယ်လာရုစ်နိုင်ငံ ဆိုင်ရာ မြန်မာသံအမတ်ကြီးအဖြစ် လည်းကောင်း အစရှိသည်ဖြင့် တာဝန်များ ထမ်းဆောင်ခဲ့သည်။
ဒုတိယဝန်ကြီးဖြစ်လာပုံ သူ့ကို နိုင်ငံတော်စီမံအုပ်ချုပ်ရေးကောင်စီ က ၂၀၂၃ စက်တင်ဘာ ၂၅ ရက်တွင် နိုင်ငံခြားရေးဝန်ကြီးဌာန ၏ ဒုတိယဝန်ကြီး အဖြစ် ခန့်အပ်ကြောင်း စာထုတ်သည်။
ထိုအချိန်တွင် သူသည် ရုရှားနိုင်ငံ မှာပင် မြန်မာသံအမတ်ကြီး အဖြစ် ရှိနေသေးသည်။
သူသည် ၂၀၂၃ ခုနှစ် အောက်တိုဘာလ ၁၁ ရက် တွင် နိုင်ငံဝန်ထမ်းအဖြစ်မှ သက်ပြည့်အငြိမ်းစားယူပြီး ထိုနောက်ပိုင်းကာလမှစ၍ နိုင်ငံခြားရေးဝန်ကြီးဌာန ဒုတိယဝန်ကြီး အဖြစ် တရားဝင် ထမ်းဆောင်ခဲ့သည်။
၂၀၂၅ ခုနှစ် ဇူလိုင် ၃၁ ရက် တွင် နိုင်ငံခြားရေးဒုဝန်ကြီး အဖြစ်မှ အဂတိလိုက်စားမှုတိုက်ဖျက်ရေးကော်မရှင် ဥက္ကဋ္ဌ အဖြစ် တာဝန်ပြောင်းလဲ ပေးအပ်ခံရသည်။
မိသားစုဘဝ ၎င်းသည် အိမ်ထောင်သည်တစ်ဦးဖြစ်သည်။
ဇနီးဖြစ်သူမှာ ဒေါ်မြင့်သန္တာ ဖြစ်သည်။
ဂုဏ်ပြုခံရခြင်း ၂၀၂၂ ခုနှစ်၊ မတ်လ ၂၇ ရက်နေ့တွင် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ မင်းအောင်လှိုင်က ၎င်းအား စွမ်းဆောင်မှုဆိုင်ရာဂုဏ်ထူးဆောင်တံဆိပ်ဖြစ်သော စီမံထူးချွန်တံဆိပ် (ပထမဆင့်) ကို ချီးမြှင့်ခဲ့သည်။
၂၀၂၂ ခုနှစ်၊ ဧပြီ ၁၇ ရက်တွင် အမိန်ကြော်ငြာစာ အမှတ် ၆၂/၂၀၂၂ အရ စစ်ဦးစီးအရာရှိချုပ် (လေ) ဗိုလ်ချုပ် လွင်ဦး (ငြိမ်း) အား နိုင်ငံတော်စီမံအုပ်ချုပ်ရေးကောင်စီဥက္ကဋ္ဌက ပြည်ထောင်စုစည်သူသင်္ဂဟဘွဲ့ဖြစ်သော စည်သူဘွဲ့ကို ချီးမြှင့်အပ်နှင်းခဲ့သည်။
ကိုးကား ကဏ္ဍ:မြန်မာနိုင်ငံ၏ ဒုတိယ ဝန်ကြီးများ Category:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:မြန်မာ သံအမတ်ကြီးများ ကဏ္ဍ:စစ်တက္ကသိုလ် ကျောင်းဆင်းများ ကဏ္ဍ:စစ်မှုထမ်းဟောင်း သံအမတ်ကြီးများ Category: မြန်မာနိုင်ငံ၏ ပြည်ထောင်စုအဆင့် ရုံး၊ အဖွဲ့အစည်းများ၏ အကြီးအကဲများ။
thumb|ပစိဖိတ်နယ်စပ်ရှိ နိုင်ငံများ၏ မြေပုံ ပစိဖိတ်အနားကွပ် "ပစိဖိတ်သမုဒ္ဒရာရေကန်" ရှိ ကျွန်းငယ်များနှင့် ကျွန်းငယ်လေးများအပါအဝင် ပစိဖိတ်သမုဒ္ဒရာပတ်လည်ရှိ နေရာများကိုhttps://web.archive.org/web/20160308002246/http://ericdigests.org/pre-929/rim.htm, နိုဝင်ဘာလ 25 2023 တွင်ရရှိသော ပစိဖိတ်အနားကွပ် ၏အကြောင်းအရာကိုဖော်ပြသည်။
ရည်ညွှန်းသည်။
ဘူမိဗေဒတွင် ပစိဖိတ်ရိုင်းနယ်မြေသည်လည်း မီးကွင်းနှင့် ဆက်စပ်နေသည်။
ပစိဖိတ်ကွင်းနိုင်ငံများ စာရင်း ယင်းသည် ပစိဖိတ်သမုဒ္ဒရာ တစ်လျှောက် ပျံ့နှံ့နေ သောနယ်မြေ တစ်ခု ဖြစ်သောကြောင့် ပစိဖိတ်ကမ်းရိုးတန်း ၏အစိတ်အပိုင်း အဖြစ်သတ်မှတ် ထားသော စာရင်းတစ် ခုဖြစ်သည်။
https://www.thoughtco.com/pacific-rim-and-economic-tigers-1435777, 2023 ခုနှစ် နိုဝင်ဘာလ 25 ရက်နေ့တွင် ပစိဖိတ်ကမ်းခြေတွင် ပါဝင်သော နိုင်ငံများဖြစ်သည်။
အရှေ့အာရှ ပစိဖိတ်ကမ်းရိုးတန်းပေါ်တွင် တစ်စိတ်တစ်ပိုင်းတည်ရှိသော ရုရှားအရှေ့ဖျားဒေသသာလျှင် အရှေ့တောင်အာရှ အိုရှန်းနီးယား (အချုပ်အခြာအာဏာပိုင်နိုင်ငံများ) အိုရှန်းနီးယား (အမှီအခိုနယ်မြေများ) ဩစတြေးလျနိုင်ငံ၏ ပြည်နယ်များနှင့် နယ်မြေများ နယူးဇီလန်နိုင်ငံ၏ နယ်မြေ သမုဒ္ဒရာပြင်သစ်နိုင်ငံ ဗြိတိသျှ ပင်လယ်ရပ်ခြား နယ်မြေများ အမေရိကန်ပြည်ထောင်စု အင်ဆူလာဒေသ ဟာဝိုင်ယီပြည်နယ် အီစတာကျွန်း မြောက်အမေရိကတိုက် ဗဟိုအမေရိက တောင်အမေရိကတိုက် ကူးသန်းရောင်းဝယ်ရေး ပစိဖိတ်သမုဒ္ဒရာသည် သင်္ဘောပို့ဆောင်ရာနေရာဖြစ်သည်။
ပစိဖိတ်အနားကွပ် တွင် ကမ္ဘာပေါ်တွင် အလုပ်အများဆုံး သင်္ဘောဆိပ်ကမ်း 50 တွင် 29 ခုရှိသည်။
ဘူဆန်မြို့ ယိုကိုဟာမာမြို့ တိုကျိုမြို့ နာဂိုယားမြို့ ကိုဘီမြို့ ကော့ရှောင်မြို့ ဟောင်ကောင် ရှန်ဟိုင်းမြို့ ရှမ်းချောင်းမြို့ နင်ဘိုမြို့ ဂွမ်ဇူးမြို့ ချင်းတောင်မြို့ြို့ တန်ဂျင်းမြို့ ဇိုင်ယာမန်မြို့ ဒယ်လီယန်မြို့ လီယန်ယွန်းဂန်မြို့ ယင်းခိုမြို့ မနီလာမြို့ ဆိုင်ဂွန်မြို့ လမ်ချာဘန်မြို့ ဆိပ်ကလန်း တန်ဂျောင်ပလီပါစ်မြို့ စင်ကာပူ ဂျကာတာမြို့ ဆူရာဘာယားမြို့ ဗန်ကူးဗားမြို့ လော့စ်အိန်ဂျလိစ်မြို့ လောင်ကမ်းခြေမြို့ ဆီယက်တဲလ်မြို့/တာကိုမာမြို့ ဘာလ်ဘိုးမြို့ ကျမ်းကိုး Category:ပစိဖိတ်သမုဒ္ဒရာ။
ဗမာအမျိုးသားရေးဝါဒ (ဗမာမျိုးချစ်) သည် မိမိလူမျိုး၊ ဒေသ၊ ယဉ်ကျေးမှုနှင့် ဘာသာရေးကို တန်ဖိုးထား ချစ်မြတ်နိုသည့် အမျိုးသားရေးဝါဒဟု အဓိပ္ပါယ်ဖွင့်ဆိုနိုင်သည်။
လက်ဝဲနှင့် လက် ယာ နှစ်ဘက်လုံးတွင် တွေရသည်။
Bamarization Bamarizationဆို့တာ ဗမာလူမျိုးမဟုတ်တယ် လူမျိုးတွေကို ဗမာယဉ်ကျေးမှုနှင့် ဗမာလူမျိုး ထေရဝါဒ ဗုဒ္ဓဘာသာအဖြစ်ခံယူ အောက်ဖြစ်သွာ‌စေသည့် လူမှုဗေဒ လုပ်ငန်းစဉ် တစ်ခုဖြစ်သည်။
ဥပမာ လူမျိုးခြာတစ်ယောက်က ဗမာလူမျိုး ထေရဝါဒ ဗုဒ္ဓဘာသာအဖြစ် မှတ်ပုံတင်တွင်ခံယူပြီ ဗမာယဉ်ကျေးမှုအတိုင်း နေထိုင်ခြင်ဖြစ်သည်။
Anti-Bamarization ဗမာမျိုးချစ်များလည်ရှိသည်။
မွန်လူမျိုး၊ ရှမ်းလူမျိုး၊ ကရင်လူမျိုးနှင့် မြန်မာနိုင်ငံရှိ တရုတ်လူမျိုးတိုသည့် ဗမာလူမျိုးအဖြစ် ခံယူမှုအများဆုံးလူမျိုးဖြစ်သည်။